France-Albert René

France-Albert René, eller Albert René, (født 16. november 1935 i Victoria, død 27. februar 2019 på Mahé, Seychellene«France Albert Rene, former President of Seychelles, dies at age 83», Seychelles News Agency, 27. februar 2019. Lest 27. februar 2019.) var en seychellisk politiker. Han var president på Seychellene fra 1977 til 2004.

Liv og virke
Bakgrunn
René studerte i Sveits og ved King's College i London. Han ble advokat i 1957.Chambers Biographical Dictionary, 9. utgave, London: Chambers, 2011, s. 1281.

Politiker
I 1964 grunnla René Seychelles People's United Party (SPUP), som ivret for selvstendighet for Seychellene fra kolonimakten Storbritannia.Hutchinson Encyclopedia of Modern Political Biography, Abingdon: Helicon Publishing, 2005, s. 793–794.

Da Seychellene ble selvstendig 29. juni 1976, ble James Mancham president og René statsminister.«Seychelles profile. Timeline», BBC News, 8. august 2012. 

President
René erobret presidentmakten etter at et statskupp i juni 1977 avsatte president James Mancham. Kuppet var ublodig, men  av landets innbyggere ble drevet på flukt.«Seychelles profile. Overview», BBC News, 8. august 2012. René lanserte et radikalt politisk program, som gjorde Seychellene til en sosialistisk ettpartistat. I utenrikspolitikken fulgte René en alliansefri og atomvåpenfri linje.

I 1981 forsøkte Mancham å gjenerobre makten ved hjelp av sørafrikanske leiesoldater, men forsøket var mislykket og René fikk støtte av soldater fra Tanzania. Året etter ble et mytteri i hæren slått ned. 

I 1991 ble det igjen åpnet for flere partier i Seychellene. En demokratisk grunnlov ble innført i 1993 og det ble avholdt frie valg. Ved presidentvalget i 1993 vant René, som nå representerte Seychelles People's Progressive Front (SUPF), over rivalen James Mancham med 59,5 % av stemmene. René vant også presidentvalget i 1998, denne gang med 66,7 % av stemmene, og i 2001 med en stemmeandel på 54,2 %.«Elections in Seychelles», African Elections Database. 

René trakk seg i 2004 fra presidentembetet og overlot det til James Michel, som til da hadde vært visepresident.«Seychelles leader ends long rule», BBC News, 14. april 2004.

 Referanser 

Kategori:Seychelliske presidenter
Kategori:Personer fra Mahé